**ОБЩИНСКА ИЗБИРАТЕЛНА КОМИСИЯ – КАМЕНО**

**РЕШЕНИЕ**

**№ 197**

**Камено 07.03.2021 год.**

**ОТНОСНО:** *Определяне на членове на Общинска избирателна комисия – Камено, които да предадат на Централната избирателна комисия екземплярите на протоколите на общинската избирателна комисия, екземплярите от протоколите на секционните избирателни комисии, предназначени за Централната избирателна комисия, копия на разписките по чл. 445, ал. 6 и записващите технически устройства от машинното гласуване за провеждане на балотаж на частични избори за кмет на кметство с.Трояново, община Камено на 07 март 2021 год.*

Съгласно чл.457 от Изборния кодекс, трима от членовете на всяка общинска избирателна комисия следва да предадат в Централната избирателна комисия изборните книжа и материали от проведеното гласуване. Според цитираната норма това са председателят или заместник-председател, секретар и член на комисията. ОИК – Камено, като съобрази, че секретарят на комисията не се чувства добре здравословно, счита че е редно да бъде заместен от друг член на комисията. Доколкото Изборния кодекс е предвидил изборните книжа да се предадат от лица, заемащи ръководни длъжности, намира за редно секретаря на комисията да бъде заместен от втория заместник-председател, като по този начин ще бъде спазено и изискването лицата да са излъчени от различни политически партии.

Предвид изложеното, Общинска избирателна комисия – Камено счита, че следва с нарочно решение да определи членовете, които да предадат изборните материали в ЦИК.

Мотивирана от изложеното и на основание чл.87, ал.1, т.32 във връзка и чл.457, ал.1 от Изборния кодекс, Общинска избирателна комисия – Камено,

**РЕШИ:**

**ОПРЕДЕЛЯ трима членове на Общинска избирателна комисия – Камено, а именно:**

**1.**Живко Бойков Бойчев – Председател на ОИК – Камено, излъчен от ПП ГЕРБ;

**2.**Ахмед Назим Мехмед – Зам.председател на ОИК – Камено, излъчен от ПП Движение за права и свободи,

**3.**Мария Карчева Янова – Зам.председател на ОИК, излъчена от ПП Воля,

да предадат в Централната избирателна комисия изборните книжа и материали от проведеното гласуване.

Упълномощените членове на ОИК – Камено имат право да подписват всички необходими документи.

Решението може да се обжалва пред Централната избирателна комисия по реда на чл.88 от ИК в срок до три дни от обявяването му пред Централната избирателна комисия.

Препис от решението да се изложи на информационното табло на Общинска избирателна комисия – Камено.

**ПРЕДСЕДАТЕЛ:/п/**

**/Живко Бойчев/**

**СЕКРЕТАР: /п/**

**/Димитър Петров/**

*Решението обявено на …………………..2021 г. в..........................часа*

*Решението снето от таблото на.................2021 г. в..........................часа*